অবনীন্দ্রনাথ ঠাকুর কবিতা মিলনসাগর Abanindra Nath Tagore Poetry MILANSAGAR
আমরা মিলনসাগরে তাঁর কবিতা তুলে আগামী প্রজন্মের কাছে নিয়ে যেতে পারলে এই প্রচেষ্টা সার্থক হবে |
কবি অবনীন্দ্রনাথ ঠাকুরের মূল পাতায় যেতে এখানে ক্লিক করুন।
উত্সঃ ডঃ শিশিরকুমার দাশ, সংসদ বাংলা সাহিত্যসঙ্গী, ২০০৩
আমাদের ই-মেল - srimilansengupta@yahoo.co.in
এই পাতা প্রকাশ - ২০.০২.২০১২
...
কবি অবনীন্দ্রনাথ ঠাকুর - জন্ম গ্রহণ করেন কলকাতার জোড়াসাঁকোর ঠাকুর পরিবারে। তিনি প্রিন্স
দ্বারকানাথ ঠাকুরের তৃতীয় পুত্র গিরীন্দ্রনাথ ঠাকুরের কনিষ্ঠ পুত্র গুণেন্দ্রনাথ ঠাকুরের কনিষ্ঠ পুত্র। তাঁর
মাতার নাম সৌদামিনী দেবী।
দেবী সরস্বতীর বরপুত্র-কন্যাদের পরিবারে জন্ম গ্রহণ ক’রে স্বাভাবিকভাবেই অবনীন্দ্রনাথ শিল্প, সঙ্গীত ও
সাহিত্য-চর্চার পরিবেশেই বেড়ে ওঠেন।
পিতামহ গিরীন্দ্রনাথ য়ুরোপীয় পদ্ধতিতে ল্যাণ্ডস্কেপের ছবি আঁকতেন। দাদা গগনেন্দ্রনাথ প্রথিতযশা শিল্পী।
পারিবারিক পরিবেশ এবং সহজাত শিল্পবোধ থেকেই তিনি চিত্রশিল্পের দিকে আকৃষ্ট হন।  কলকাতার
সংস্কৃত কলেজে পঠনকালে (১৮৮১-১৮৯০) তিনি ছবি আঁকায় বিশেষভাবে আকৃষ্ট হন। কিছুকাল তিনি
বিলাতী শিল্পীদের কাছে তেলরঙে আঁকা শিক্ষা লাভ করেন এবং ক্রমে তিনিও নিজেকে শিল্পী হিসেবে
প্রতিষ্ঠিত করেন। কাকা রবীন্দ্রনাথ ঠাকুরের "চিত্রাঙ্গদা" তিনিই অলঙ্করণ করেন।
তাঁর সৃষ্টির জগতে, শুধু প্রাচীনকে আঁকড়েই থাকেননি। আধুনিকতাকেও অতি সহজভাবে আপন করে
নিয়েছিলেন। ১৯৪০ এ প্রকাশিত বুদ্ধদেব বসু সম্পাদিত “আধুনিক বাংলা কবিতা” কাব্য সঙ্কলনে আমরা
অবনীন্দ্রনাথের আধুনিক বাংলা কবিতা পাই!